Unde și-a petrecut Ioana Țiriac sărbătorile pascale?
Ioana Țiriac, unica fiică a celebrului om de afaceri Ion Țiriac, a ales să-și petreacă sărbătorile pascale în Namibia, pe continentul african, unde tatăl ei deține un conac uriaș evaluat la 5.500.000 de euro. Magnatul, cunoscut drept unul dintre cei mai bogați oameni de afaceri din România, și-a achiziționat această proprietate acum aproximativ patru ani, în timpul pandemiei de COVID-19.
Fiica magnatului i-a surprins pe fanii săi cu o postare pe Instagram, duminică, 5 mai, în care a dezvăluit că se află în mijlocul unei savane africane, alături de nepotul său, Alexander, fiul lui Ion Alexandru Țiriac. Postarea Ioanei a strâns aproape 1.000 de aprecieri, iar descrierea imaginii a fost simplă și elocventă: „Trăind visul namibian”.
Vezi această postare pe Instagram
Cel mai probabil, întreaga familie Țiriac a ales Namibia pentru a sărbători Paștele, având în vedere că magnatul Ion Țiriac deține acolo o proprietate impresionantă, dotată cu un conac și alte facilități.
La rândul său, Ion Alexandru Țiriac, fiul fostului jucător de tenis, a distribuit și el o imagine pe rețelele de socializare prin care a sugerat că și-a petrecut Paștele pe continentul african.
Ion Țiriac are o proprietate impresionantă în Namibia
Conform informațiilor, proprietatea este evaluată la suma de 5.500.000 de euro și include două vile pentru oaspeți, opt bungalouri și o piscină.
În plus, fiul lui Ion Țiriac, Ion Alexandru Țiriac, a distribuit și el o imagine pe rețelele de socializare care sugerează că și el a petrecut Paștele în Namibia.
În ceea ce privește investiția sa în Africa, Ion Țiriac a declarat în urmă cu ceva vreme că se simte ca acasă în Namibia și că investiția sa în această proprietate a fost una deosebit de plăcută.
„Africa pentru mine este un mit, e un drog Africa pentru mine. Cred că am peste 50 de safariuri în Africa. Acum locuiesc în Africa, în Namibia, am o proprietate extraordinar de mare și mă încântă foarte mult.
Sunt mai mult în Africa, mă preocupă cum găsesc o suplinitoare, o profesoară la grădinița pe care o am acasă, acolo. Am vreo 40 de copii și trebuie să meargă la o grădiniță, lucru care acolo nu prea există. Dar la mine acasă așa se face treaba”, declara Ion Țiriac pentru as.ro.
Miliardarul spunea recent că în Namibia poate vâna animale care nu pot fi întâlnite nici în România și nici în Europa. Acesta a spus că în 60 de ani a vânat doi elefanți.
În plus a mai precizat că de când s-a apucat de acest hobby, a vânat tot ce se poate vâna.
El a precizat că există zone în care elefanții au devenit o problemă, la fel ca urșii în România. Țiriac a povestit că aceștia intră în orașe și caută hrană. Din cauza acestor animale, spune miliardarul, în zona de lângă Botswana și de lângă Zimbabwe nu mai există niciun arbore.